42. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Δ2α/16828 της 20 Ιουλ./1 Οκτ.  1977 (ΦΕΚ Β΄ 965) Περί μεταφοράς θέσεων τακτικού προσωπικού εις κλάδους ΑΤ, ΜΕ και ΣΕ, του Κλάδου Συντάξεων Κοινοτικών Υπαλλήλων. Έχοντες υπ’ όψει: 1.Τας διατάξεις: α)των Νόμ. 1811/51 και 434/1976 άρθρ. 17, β)του από 23/31 Δεκ. 58 Β.Δ/τος, 2.Την υπ’ αριθ. Δ3/2861/24.9.76 (ΦΕΚ 1192/27.9.76 τ.Β΄) κοινήν απόφασιν Πρωθυπουργού και Υπουργού Κοινωνικών Υπηρεσιών. 3.Την υπ’ αριθ. Ζ2/14/15601/28.9.76 Εγκύκλιον Υπουργείου Προεδρίας Κυβερνήσεως (Γ.Δ.Δ.Δ.). 4.Την υπ’ αριθ. 3450 από 27 Ιουν. 1977 αναφοράν του Κλάδου Συντάξεων Κοινοτικών Υπαλλήλων, αποφασίζομεν: 1.Εγκρίνομεν την υπ’ αριθ. 3450 από 25 Ιουν. 1977 πράξιν του Προέδρου του Διοικητικού Συμβουλίου του Κλάδου Συντάξεων Κοινοτικών Υπαλλήλων περί μεταφοράς των υπό των διατάξεων του αριθ. 462/1976 Π.Δ/τος προβλεπομένων θέσεων τακτικού προσωπικού του ως άνω Κλάδου ως ακολούθως: Κλάδοι ΑΤ Κλάδος ΑΤ1 Διοικητικός-Λογιστικός: 1.Μία θέση με βαθμό 3ο. 2.2 θέσεις με βαθμό 5ο-4ο. 3.5 θέσεις με βαθμό 8ο-6ο. Κλάδοι ΜΕ Κλάδος ΜΕ1 Διοικητικός-Λογιστικός: 1.Μία θέση με βαθμό 5ο-4ο. 2.5 θέσεις με βαθμό 10ο-6ο. Κλάδοι ΣΕ Κλάδος ΣΕ1 Κλητήρων: 1.Μία θέση με βαθμό 12ο-8ο. Η απόφαση αυτή να δημοσιευθεί στην Εφημερίδα της Κυβερνήσεως. 